

Noraksts

Cēsu novada domes

sēde 10.10.2024.

protokols Nr.12, 46.punkts

LĒMUMS

Cēsīs, Cēsu novadā

10.10.2024. Nr.510

**Par grozījumiem Cēsu novada domes 2022. gada** **24. februāra lēmumā Nr. 103 “****Par** **Cēsu novada pašvaldības Bērnu tiesību aizsardzības sadarbības grupas izveidošanu un nolikuma apstiprināšanu”**

Ziņo J.Rozenbergs, domes priekšsēdētājs

Lai īstenotu Cēsu novada pašvaldības iestāžu sadarbību atbilstoši to kompetencē esošajiem bērnu tiesību aizsardzības jautājumiem un darbības mērķiem, pamatojoties uz Pašvaldību likuma 4.panta pirmās daļas 11.punktu, Bērnu tiesību aizsardzības likuma 6. panta trešo daļu, Ministru kabineta 2017.gada 12. septembra noteikumu Nr.545 “Noteikumi par institūciju sadarbību bērnu tiesību aizsardzībā” 4.punktu un Cēsu novada domes 2024. gada 23. maija saistošo noteikumu Nr. 13 “Cēsu novada pašvaldības nolikums” 26. punktu, atbilstoši Cēsu novada domes Sociālo un veselības jautājumu komitejas 2024. gada 26. septembra atzinumam (prot. Nr.6), Cēsu novada dome, ar 14 balsīm - par (Andris Melbārdis , Andris Mihaļovs, Atis Egliņš-Eglītis, Biruta Mežale, Elīna Stapulone, Ella Frīdvalde-Andersone, Ēriks Bauers, Guntis Grosbergs, Hardijs VENTS, Indriķis Putniņš, Inese Suija-Markova, Inga Cipe, Jānis Ķipurs, Jānis Rozenbergs) , pret nav, atturas nav, nolemj:

1. Izdarīt Cēsu novada domes 2022. gada 24. februāra lēmumā Nr. 103 “Par Cēsu novada pašvaldības Bērnu tiesību aizsardzības sadarbības grupas izveidošanu un nolikuma apstiprināšanu” šādus grozījumus:
	1. svītrot 1.1. apakšpunktu;
	2. izteikt 1.3. apakšpunktu šādā redakcijā:

“1.3. Cēsu novada Sociālā dienesta Ģimeņu ar bērniem atbalsta nodaļas vadītāja Elita Rancāne;”;

* 1. izteikt 3. punktu šādā redakcijā:

“3. Norīkot Izglītības pārvaldes speciālo pedagogu par Sadarbības grupas atbildīgo sekretāru, kura pienākumos ir protokolēt Sadarbības grupas sēdes, nosūtīt Sadarbības grupas locekļiem Sadarbības grupai izskatīšanai iesniegtos materiālus, kā arī nodrošināt informācijas apmaiņu starp Sadarbības grupas locekļiem, ievērojot normatīvo aktu regulējumu fizisko personu datu aizsardzības jomā.”;

1. Apstiprināt 2024. gada 10. oktobra nolikumu Nr.277 “Grozījumi Cēsu novada pašvaldības Bērnu tiesību aizsardzības sadarbības grupas nolikumā” saskaņā ar pielikumu.

Sēdes vadītājs

Cēsu novada domes priekšsēdētājs /personiskais paraksts/ J.Rozenbergs

Noraksts pareizs

Cēsu novada Centrālās administrācijas

Administrācijas biroja sekretāre I.Ģērmane

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Pielikums

Cēsu novada domes

10.10.2024. lēmumam Nr.510

Apstiprināts

ar Cēsu novada domes

10.10.2024. lēmumu Nr.510

NOLIKUMS

Cēsīs, Cēsu novadā

2024. gada 10. oktobrī Nr.277

**Grozījumi Cēsu novada pašvaldības Bērnu tiesību aizsardzības sadarbības grupas nolikumā**

 Izdarīt ar Cēsu novada domes 2022. gada 24. februāra lēmumu Nr.103 “Par Cēsu novada pašvaldības Bērnu tiesību aizsardzības sadarbības grupas izveidošanu un nolikuma apstiprināšanu” (prot. Nr. 4, 52.punkts) apstiprinātajā Cēsu novada pašvaldības Bērnu tiesību aizsardzības sadarbības grupas nolikumā šādus grozījumus:

1. Svītrot 3.1.1. apakšpunktu.
2. Izteikt 4.5. apakšpunktu šādā redakcijā:

“4.5. Sadarbības grupas darbu materiāltehniski nodrošina Cēsu novada pašvaldības Centrālā administrācija. Sadarbības grupas sekretārs protokolē sēdes, nosūta Sadarbības grupas locekļiem Sadarbības grupai izskatīšanai iesniegtos materiālus, kā arī nodrošina informācijas apmaiņu starp Sadarbības grupas locekļiem, ievērojot normatīvo aktu regulējumu fizisko personu datu apstrādes jomā. Sadarbības grupas sēdes organizē klātienē vai attālināti, izmantojot videokonferenci. Sadarbības grupas sēdes gaitu var fiksēt, izmantojot skaņu ierakstu, ko pievieno sēdes protokolam.”.

Sēdes vadītājs

Cēsu novada domes priekšsēdētājs /personiskais paraksts/ J.Rozenbergs

Noraksts pareizs

Cēsu novada Centrālās administrācijas

Administrācijas biroja sekretāre I.Ģērmane

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU